Opravné uznesenie Krajského súdu Žilina sp. zn. 21S/112/2015 z 5. 10. 2016
Opravné uznesenie Krajského súdu Žilina z 5. októbra 2016, sp. zn. 21S/112/2015, ECLI:SK:KSZA:2016:5015200729.3
Súd: Krajský súd Žilina
Spisová značka: 21S/112/2015
ECLI: ECLI:SK:KSZA:2016:5015200729.3
Dátum vydania: 5. 10. 2016
Forma: Opravné uznesenie
Oblasť práva: Správne právo
Text rozhodnutia
Súd: Krajský súd Žilina Spisová značka: 21S/112/2015 Identifikačné číslo súdneho spisu: 5015200729 Dátum vydania rozhodnutia: 06. 10. 2016 Meno a priezvisko sudcu, VSÚ: JUDr. Veronika Poláčková ECLI: ECLI:SK:KSZA:2016:5015200729.3 Opravné uznesenie Krajský súd v Žiline, v právnej veci žalobcu: 1/ E. E., nar. XX.XX.XXXX, bytom K. F. J. XX, K. a žalobkyne: 2/ H. E., nar. XX.XX.XXXX, bytom K. F. J. XX, K., obaja právne zastúpení: JUDr. Zuzana Baloghová, advokátka, so sídlom H. X, XXX XX K., proti žalovanému: Okresný úrad Žilina, odbor výstavby a bytovej politiky, so sídlom Andreja Kmeťa č. 17, 010 01 Žilina, za účasti pribratých účastníkov konania: 1/ Ing. C. J., nar. XX.XX.XXXX, bytom K. F. J. č. XXXX/XX, K., 2/ Ing. J. J., nar. XX.XX.XXXX, bytom K. F. J. č. XXXX/XX, K., právne zastúpený: Advokátska kancelária Kováčik Legal s.r.o., so sídlom Radlinského 1729, Dolný Kubín, v konaní o preskúmanie zákonnosti rozhodnutia žalovaného č. OU-ZA- OVBP2-2015/012968/KRA zo dňa 15.05.2015, takto r o z h o d o l : Záhlavie rozsudku č. k. 21S/112/2015-81 zo dňa 15.06.2016, v časti označenia pribratých účastníkov konania, s a o p r a v u j e tak, že správne má znieť: „1/ Ing. C. J., nar. XX.XX.XXXX, bytom K. F. J. č. XXXX/XX, K., 2/ Ing. J. J., nar. XX.XX.XXXX, bytom K. F. J. č. XXXX/XX, K., právne zastúpený: Advokátska kancelária Kováčik Legal s.r.o., so sídlom Radlinského 1729, Dolný Kubín“ o d ô v o d n e n i e : Rozsudkom č. k. 21S/112/2015-81 zo dňa 15.06.2016 súd zrušil napadnuté rozhodnutie žalovaného č. OU-ZA-OVBP2-2015/012968/KRA zo dňa 15.05.2015 a vec vrátil žalovanému na ďalšie konanie. Žalobcovi priznal náhradu trov konania. Proti uvedenému rozhodnutiu podal odvolanie žalovaný. Odvolanie žalovaného zo dňa 29.07.2016 posúdil súd ako odvolanie v zmysle ustanovení zákona č. 99/1963 Zb. Občiansky súdny poriadok v znení neskorších predpisov, keďže v zmysle ust. § 491 ods. 2 Správneho súdneho poriadku nemožno uplatňovať ustanovenia tohto zákona, ak sa tento zákon použije na konania začaté predo dňom nadobudnutia účinnosti tohto zákona, ak by boli v neprospech žalobcu, ak je ním fyzická osoba alebo právnická osoba. Po predložení spisu s odvolaním žalovaného odvolaciemu súdu bol spis krajskému súdu vrátený na odstránenie chyby v písaní v označení účastníkov konania podľa § 164 O.s.p. Podľa § 246c ods. 1 veta prvá Občianskeho súdneho poriadku (ďalej len „O.s.p.“) pre riešenie otázok, ktoré nie sú priamo upravené v tejto časti, použijú sa primerane ustanovenia prvej, tretej a štvrtej časti tohto zákona. Podľa § 157 O.s.p. v písomnom vyhotovení rozsudku sa po slovách "V mene Slovenskej republiky" uvedie označenie súdu, mená a priezviská sudcov a prísediacich, presné označenie účastníkov a ich zástupcov, účasť prokurátora, označenie prejednávanej veci, znenie výroku, odôvodnenie, poučenie o lehote na podanie odvolania a náležitostiach odvolania podľa § 205 ods. 1 a 2, poučenie o možnosti výkonu rozhodnutia a deň a miesto vyhlásenia. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. V zmysle § 157 ods. 1 O.s.p. rozsudok musí okrem iného obsahovať presné označenie účastníkov a ich zástupcov. V písomnom vyhotovení rozsudku, v záhlaví rozsudku, došlo k chybe v písaní. Súd neuviedol označenie právneho zástupcu pribratého účastníka konania v rade 2/ a ich dátumy narodenia. Pretože išlo o chybu v písaní, bolo nutné v zmysle § 164 O.s.p. v spojení s § 246c ods. 1 veta prvá O.s.p. vykonať opravu tak, ako je uvedené vo výroku tohto uznesenia. Poučenie: Proti tomuto uzneseniu možno podať odvolanie v lehote 15-tich dní odo dňa jeho doručenia na Najvyšší súd Slovenskej republiky v Bratislave prostredníctvom Krajského súdu v Žiline písomne v dvoch vyhotoveniach. Odvolanie musí spĺňať náležitosti podľa § 205 ods. 1 O.s.p.

